Innocentius Episcopus seruus seruorum Dei, dilecto in Christo filio PETRO Cluniacensi Abbati, eiusque successoribus regulariter substituendis in perpetuum. Bonus  diligens paterfamilias gaudio magno gaudet, cum vineam suam locatam agricolis vigilanti studio videt excoli,  tribulis ac sentibus pariter emundari. Cuius profecto gaudio lætitia iocundior cumulatur, si eadē vinea propagatione ordinaria per multorum spatiorum dimensionem incipiat dilatari. Proportionali igitur ratione Deo credimus gratissimum esse, si Deo dicati religio Cluniacensis Monasterij,  diuersas Ecclesias exornet, atque plurimorū mentes disciplinis regularibus instruat,  fide, quæ per dilectionem operatur, inflammet. Hoc profecto intuitu Montisderiēsem Ecclesiam a venerabilibus fratribus nostris Guarino Ambianensi,  Simone Nouiomensi Episcopis Monasterio Cluniacensi canonice  deuote collatā, idipsum quoq. carissimo filio nostro LODOICO illustri,  glorioso Frācorum Rege,  Rainaldo Remensi Archiepiscopo, atque Radulpho de Perrona cōcedentibus,  pro eius confirmatione Sedem Apostolicam suppliciter exorātibus, cum omnibus ad ipsam pertinentibus, in perpetuum tibi, tuisque successoribus confirmamus. Statuentes vt nulli omnino homini liceat eandem Ecclesiam, vel bona, quæ in præsentiarū legitime possidet, aut in futurū iustis modis, præstāte Domino poterit adipisci, temere perturbare, auferre, minuere, seu quibuslibet vexationibus fatigare. Si qua igitur in posterum Ecclesiastica, secularisue persona, hanc nostræ constitutionis paginam sciens, contra eam temere venire tentauerit, secundo tertioue commonita, si non reatum suum congrua satisfactione correxerit, potestatis, honorisque sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore  sanguine Dei,  Domini nostri Iesu Christi aliena fiat, atque in extremo examine districtæ vltioni subiaceat. Cunctis vero eidem loco sua iura seruantibus sit pax domini nostri Iesu Christi, quatinus  hic fructum bonæ operationis percipiant,  apud districtum Iudicem præmia æternæ pacis inueniant, Amen. Ego INNOCENTIVS Catholicæ Ecclesiæ Episcopus ff. [Bene valete] Ego Guillelmus Prænestinus Episcopus ff. Ego Anselmus Presbyter Card. ff. Ego Luitfredus Presbyter Cardinalis tit. Vestinæ ff. Ego Lucas Presbyter Card. tit. SS. Ioannis  Pauli ff. Ego Guido indignus Sacerdos ff. Ego Gregorius Diaconus Cardin. SS. Sergij  Bachi ff. Ego Guido Card. Diaconus S. Adriani ff. Ego Vassallus Diaconus Cardin. S. Eustachij ff. Ego Hubaldus Diaconus Card. S. Mariæ in via lata ff. Datum Pisis per manum Almerici S. R. E. Cardinalis  Cancellarij, III. Idus Martij, Indict. XIV. Incarnat. Dominicæ anno M. C. XXXVI. Pontificatus Domni Innocentij Papæ II. anno VII.